Psalm 96:7 Dit is iets tussen 'n meditasie en enkele gedagtes deel in. Die Gees roep ons op om die HERE te loof. Om Hom die eer te gee wat Hom toekom. Die eer is ons hele lewe, ons hele bestaan. Hy is dit dan ook wat gee om verlof te kan hê en dit met jou kinders te kan deel. Dit is dan ook die HERE wat jou laat geniet van mekaar en ook van die pragtige natuur wat Hy geskep het. Hoe indrukwekkend as jy by die see staan en die branders kom. Jy sien die rotse en die berge en die apies is rondom jou. Die HERE is die wonderlike God. Die enigste wat selfs my Vader wil wees. Selfs van my met my gebreke en sondes. HERE dankie. Dan sorg Hy dat jy besig kan wees met wat Hy gedoen en gesê het. Dan gaan ook in jou vakansie jou gedagtes uit na die eie gemeente, na die kerke hier in Suid-Afrika, na broers en susters wat in kerke is waar al meer afwyking van Gods se Woord sigbaar word. Jy bid vir almal om saam die HERE in waarheid en liefde te dien. Christus sorg vir Sy kerk. Dan kom ook die gedagtes wat 'n mens kan doen en wat dinge is waaroor verder gepraat moet word. So ontstaan in die vakasie die gedagte om 14 lesings te gaan hou met bespreking. Juis oor de lewe met de HERE in ons tyd. Voorlopig het die volgende idee ontstaan met as tema:
Psalm 96:8 Die HERE weet wat 'n mens nodig het. Hoe goed is dit om die HERE te kan ken soos Hy Homself in Sy Woord geopenbaar het. Hy wys ook in die geskiedenis en die natuur dat hy regtig die een God is soos Hy Homself in die Bybel laat ken.
Hoe goed is dit dan ook weer om vanuit die ontspanning en die nuwe krag wat Hy in vakansie en verlof gegee het in Sy diens te kan staan met die opdrag wat Hy jou en my op ons eie plek gegee het. Wat die plek ook is. Of dit nou 'n plek is wat by mense in aansien is of dat dit nie so is nie. Ons vind mekaar as dit goed is altyd weer in God se voorhowe. Dit beteken dat ons mekaar altyd weer vind in Christus se kerk. Daar waar die HERE ons nooi om na Sy stem, na die ware evangelie te luister. Ons ken nadat Christus die beslissende offer aan die kruis gebring het die voorreg om orals op die wêreld as God se volk te kan saamkom. As ons dit doen in waarheid en liefde is Christus in ons midde. Ons kan nie as God se kinders staande bly as ons nie elke week weer wil luister na die regte verkondiging van God se Woord nie. As ons nie trou daar wil kom waar alles van Hom spreek nie!